Daqt tkun tista' tieħu stessu ma' persuni li mietu
App li se tkun qed tipprovdi l-possibiltà li tieħu stessu ma' persuni li kienu għal qalbek u mietu qed tinħoloq fil-Korea t'Isfel. Meta l-kumpanija Elrois, il-moħħ wara din l-app, ġiet mistoqsija jekk din l-idea hix waħda stramba, rappreżentanta għall-kumpanija, Eun Jin Lim, qalet li "filwaqt li jaf ikun hemm min isibha stramba din l-idea, bosta jieħdu gost li se jkunu qed jingħataw ċans biex joħolqu memorji ġodda ma' persuni li m'għadhomx f'din id-dinja." Rigward jekk il-memorji li jkunu qed joħolqu humiex memorji foloz u mhux vera, Jin Lim qalet li "jien għalija vera jkunu għax ir-ritratt qiegħed hemm biex ifakkarni li l-persuna li tant ngħożż dejjem hi preżenti f'moħħi u f'qalbi."